CELEX: 31990R2066
Language: el
Date: 1990-07-19 00:00:00
Title: Κανονισμός (ΕΟΚ) αριθ. 2066/90 της Επιτροπής της 19ης Ιουλίου 1990 σχετικά με τις επιπτώσεις του μη καθορισμού ύψους επιστροφών για ορισμένα γεωργικά προϊόντα τα οποία εξάγονται υπό μορφή εμπορευμάτων που δεν υπάγονται στο παράρτημα ΙΙ της συνθήκης με προορισμό τη Λαϊκή Δημοκρατία της Γερμανίας

Avis juridique important

|

31990R2066

Κανονισμός (ΕΟΚ) αριθ. 2066/90 της Επιτροπής της 19ης Ιουλίου 1990 σχετικά με τις επιπτώσεις του μη καθορισμού ύψους επιστροφών για ορισμένα γεωργικά προϊόντα τα οποία εξάγονται υπό μορφή εμπορευμάτων που δεν υπάγονται στο παράρτημα ΙΙ της συνθήκης με προορισμό τη Λαϊκή Δημοκρατία της Γερμανίας  

Επίσημη Εφημερίδα αριθ. L 188 της 20/07/1990 σ. 0023 - 0023

***** ΚΑΝΟΝΙΣΜΟΣ (ΕΟΚ) αριθ. 2066/90 ΤΗΣ ΕΠΙΤΡΟΠΗΣ  της 19ης Ιουλίου 1990  σχετικά με τις επιπτώσεις του μη καθορισμού ύψους επιστροφών για ορισμένα γεωργικά προϊόντα τα οποία εξάγονται υπό μορφή εμπορευμάτων που δεν υπάγονται στο παράρτημα ΙΙ της συνθήκης με προορισμό τη Λαϊκή Δημοκρατία της Γερμανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 17 παράγραφος 4, καθώς και τις αντίστοιχες διατάξεις ορισμένων κανονισμών περί κοινής οργανώσεως αγοράς στον τομέα των γεωργικών προϊόντων,  Εκτιμώντας:  ότι, βάσει του κανονισμού (ΕΟΚ) αριθ. 1630/90 της Επιτροπής της 18ης Ιουνίου 1990 για τον καθορισμό του ύψους των επιστροφών που εφαρμόζονται στα αυγά και στους κρόκους αυγών τα οποία εξάγονται υπό μορφή εμπορευμάτων που δεν υπάγονται στο παράρτημα ΙΙ της συνθήκης (3), αποφασίσθηκε να μην καθορισθεί επιστροφή για τα προϊόντα που εξάγονται προς τη Λαϊκή Δημοκρατία της Γερμανίας· ότι δικαιολογείται να μη ληφθεί υπόψη αυτή η διαφοροποίηση της επιστροφής για την εφαρμογή ορισμένων κανονισμών στον τομέα των γεωργικών προϊόντων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο μη καθορισμός ύψους επιστροφών για ορισμένα γεωργικά προϊόντα, τα οποία εξάγονται υπό μορφή εμπορευμάτων που δεν υπάγονται στο παράρτημα ΙΙ της συνθήκης με προορισμό τη Λαϊκή Δημοκρατία της Γερμανίας, δεν λαμβάνεται υπόψη για την εφαρμογή του άρθρου 16 του κανονισμού (ΕΟΚ) αριθ. 3665/87 της Επιτροπής (4), ούτε για την εφαρμογή του άρθρου 4 παράγραφος 7 και του άρθρου 5 παράγραφος 3 του κανονισμού (ΕΟΚ) αριθ. 565/80 του Συμβουλίου (5).  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στις εξαγωγές για τις οποίες η δήλωση εξαγωγής γίνεται δεκτή από τις 19 Ιουνίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Ιουλίου 1990.  Για την Επιτροπή  Martin BANGEMANN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 378 της 27. 12. 1989, σ. 1.  (3) ΕΕ αριθ. L 153 της 19. 6. 1990, σ. 5.  (4) ΕΕ αριθ. L 351 της 14. 12. 1987, σ. 1.  (5) ΕΕ αριθ. L 62 της 7. 3. 1980, σ. 5.